1957-ben az Európa-bajnokságon az 500 méteres kajak kettesben aranyérmet, 10 000 méteren ezüstérmet nyert. Az 1958-as világbajnokságon ismét Fábián Lászlóval 10 000 méteren megszerezte egyetlen világbajnoki címét. Az egy évvel később megrendezett Európa-bajnokságon bronzérmes volt. Két év múlva visszavonult az aktív sporttól. Pályafutása alatt huszonötször nyert országos bajnokságot.